السلام عليكم ورحمة الله وبركاته. الحمد لله وكفى. وصلاة وسلاما على عباده الذين اصطفى. اللهم لك الحمد كله ولك الملك كله الخير كله واليك يرجع الامر كله. اللهم صل على حبيب قلوبنا. اللهم صل على طبيب القلوب. اللهم صل على عبدك
ونبيك وحبيبك ووليك محمد صلى الله عليه وسلم. في الاولين والاخرين والملأ الاعلى الى يوم الدين. عدد خلقك ورضا نفسك وزنة عرشك ومداد كلماتك. ثم اما بعد. انا عايزك تتخيل معي من اول لحظة الليلة. عايزك تتخيلي معي من اول لحظة انك انت جا لك مشوار
بلد تانية هتسافر بلد تانية. المشوار بتاعك في برج في الدور العشرين. هتطلع الدور العشرين وفي اسانسير. البرج مليان اعمال تجارية وشركات. فانت حامل هم. الله! طب انا الوقتي يا ابا الاسانسير عطلة وهتعطل فيه وهيبقى زحمة وهطلع السلم ولا مش هطلع السلم. تخيل انك انت رحت لقيت الاسانسير فاضي الحمد لله
هاطلع الدور العشرين على طول ما فيش حاجة هتعطلني. تخيل بعد ما سافرت ورحت وركبت الاسانسير وانت طالع زبطته على الدور العشرين وانت طالع عند الدور الخمستاشر الاسانسير عطل في وش حيطة
عطل في وشي حيطة يعني حتى مش في وش باب. يعني حتى ما تعرفش تخبط على الباب او تستغيس بحد. فبدأت تحس انك انت متوتر وانك مرعوب. افرض الاسانسير وقع بي
المفروض حصل حاجة بدأت تحس ان الهواء بيخلص. ان الدنيا حر انك انت متوتر ان ايديك بترتعش. طب ده الوقت بيعدي. ما فيش حد بينجدني. ما فيش حد حس بي. ما فيش حد
ده حسان فيه واحد محبوس في الاسانسير. بدأت تتوتر اكتر وبدأت ايديك ترتعش اكتر. وقلبك نبضاته تزيد. وبدأت اعصابك ترتجف. وبعد كده وانت في الموقف العصيب ده وحاسس ان الهوا بيخلص من حواليك افتكرت ياه الحمد لله الحمد لله اخيرا ده انا معايا محمول
محمول هتصل باللي انا كنت طالع ليه وطلعت المحمول وايديك بترتعش ومسكته وبدأت تضرب الرقم بتاعه وايديك بترتعش حطيت بعد ما ضربت الرقم بتاعه وحطيته على ودانك سمعت عفوا لقد نفز رصيدكم
تعمل ايه بتعملي ايه لو انت في الموقف ده ؟ تعمل ايه لو الموقف ده انت اتحطيت فيه؟ الموقف ده يا اخوانا احنا الوقتي ممكن اعصابنا اتشدت معه. بس الموقف ده في الدنيا. ما بالك
لو المخ جه في الاخرة يعني ايه في الاخرة؟ هو ممكن يحصل في الاخرة؟ اقرا معي الاية اللي في سورة التحريم. قول الله سبحانه وتعالى يقولون ربنا اتمم لنا كورونا واغفر لنا. يعني ايه يا اخوانا؟ الناس دي جت تعدي من على الصراط. فنور اعمالها ما كفاش. ان هو ينور الصراط كله. فجزء من الصراط
وجزء فضل ضلمة. طب وبعدين! ده انا لو عديت كده ووقفت في نص الصراط لان الباقي ضلمة بعد كده هيحصل ايه؟ لا يمكن هغطي خطوة. جهنم هيطلع منها لسانك يبتلعني يا رب
يا رب تمم لي نوري على الصراط يا رب كمل لي الطريق نور يا رب. واغفر لي الزنوب اللي مانعاني. تعمل ايه لو انت في الموقف ده ؟ وخدوا بالكم يا جماعة الموقف ده مش بسيط
تحسبوا ان الموقف ده زي ما بنسمعه كده ربنا اتمم لنا نورنا. ده واحد مصيره كله معلق بدعوة. انت ممكن ترفع ايدك الوقتي وتقول يا رب او تقول يا رب. بس
مش حاسس ان مصيرك للابد معلق بالدعوة دهي الناس دي وهي بتدعي له مصيرها معلق بالدعوة دي. لو ما استجبتش خلاص. تخيل وهو شايف شفير جهنم قدامه وشايف الناس بتسقط في جهنم قدامه. وشايف قدام عينه واحد وهو ماشي على الصراط رجليه وقعت مست سقر بس
مست النار. عارف اللي بيمسه النار بيحصل له ايه؟ ان المجرمين في ضلال وسعر. ليه؟ عشان زوقه مس سقر عشان اتمسك. يعني ايه سعر؟ يعني جنون لقيت واحد رجليه بس مصت النار اصيب بالجنون. اتجنن وهو على الصراط. ولقيت واحد اتغمس غمسة في النار وطلع سمعته بيهتف. ما ذقت نعيما
ما ذقت نعيما قط. والله ما ذقت نعيما قط. ده ايه ده! ده واحد كان انعم واحد في الدنيا. اتغمز غمسة في النار. فقد الذاكرة ونسى كل نعيم داقوا. ولقيت اقل اهل النار عذاب. واحد رجليه بس اللي مغموسة في النار وباقي جسمه طالع. انت شايفه بعينيك. كما في صحيح كما في فتح الباب
بيسيل دماغه من الغليان على وجهه نتيجة النار اللي بتمس رجليه والعياذ بالله. وانت في الموقف ده وشايف اللي بيتسحب على وجهه الى النار واللي بيتاخد من لسان لهب شايف المنزر ده كله ولقيت ان نور اعمالك ما كفاش غير نص الصراط بس. فبتقول ربنا اتمم لنا نورنا واغفر لنا
تخيل لو ساعتها اتقال لك عفوا لقد نفذ رصيدكم. رصيدك خلص. ما عادش عندك رصيد يكمل النور بتاع الطريق تعمل ايه ساعتها بتعمل ايه لو رصيدك خلص منك على الصراط؟ تعمل ايه لو رصيدك خلص منك على الميزان؟ على الميزان ازاي؟ رصيد حسناتي يا اخواننا يا اخوانا درس الليلة مقصده ان احنا ننتبه
الحقيقة في غاية الخطورة. في غاية الخطورة والله العظيم. ان يوم القيامة موضوع كبير جدا. يوم القيامة احنا احنا قدامنا محطات لجان. لجان تفتيش لجان امتحانات. عندك لجنة امتحان فور نزولك القبر من ملكين شديدان هينطهرانك. وعندك لجنة امتحان
الدنيا في القبر هتتحاسب على كل عمل عملته. وعندك لجنة امتحان تانية على الميزان. وعندك لجنة امتحان على الصراط وعندك لجنة امتحان في العرض على الله وعندك لجنة امتحان على القنطرة. تخيل انت محتاج رصيد قد ايه عشان تعدي من كل اللجان دي. الطالب اللي هيمتحن امتحان
كتير جدا محتاج رصيد مزاكرة قد ايه عشان يعدي. انت محتاج رصيد حسنات قد ايه. لو رصيد الحسنات بتاعك خلص عند الموت. ما كفاش انك تنجو من الموت لو رصيد الحسنات بتاعك خلص في القبر ما كفاش انك انت تنجي من عذاب القبر. ما كفاش. لما لقيت العذاب بيحتوشك من بين ايديك او عن يمينك او عن
شمالك فبتستغيثي بالله اتقال لك عفوا لقد نفذ رصيدكم. رصيدك الحالي لا يكفي. لا يكفي لسترك عن النار في القبر رصيدك الحالي لا يكفي لسترك عن النار ساعة العبور على الصراط. ماذا لو نفز رصيدك على الميزان؟ يعني ايه؟ يعني الميزان اهو قدامك اهو. تخيلي
تخيلي انت واقفة دلوقتي بتتوزني. انت واقفة قدام ربنا. انت واقفة قدام ربنا كما خلقت وكما ولدت. وواقفة واعمالك بتتوزن. حسنة في كفة الحسنات هتتحط هتتحط قلبك هيتخلع معها اتحطت الحمد لله. طبت كفة الحسنات. بعد كده سيئة لأ مش ممكن. يا اخوانا السيئة ديت يا جماعة. يا جماعة السيئة احنا
تشوفها في الدنيا ما بيحصلناش حاجة. يعني عادي يعني انا عرفت ان لي سيئة في الدنيا هاقول استغفر الله. هاقول تبت الى الله. هاقوم اتوضى واصلي ركعتين توبة. انما في الاخرة في
في غاية الخطورة ان ما فيش كلمة استغفر الله. ان ما فيش كلمة تبت اليك يا رب ممنوع. باب التوبة اتقفل. ما فيش حاجة اسمها توبة. ما عدش في حاجة اسمها استغفار. ما حدش في حاجة اسمها يكفر عنا سيئاتنا. ما عادش يا اخوانا ربنا يعافينا. ففي الدنيا لما هتشوف زنوبك هتقول ايه؟ استغفر الله. انما في الاخرة
لما هتشوفي ذنوبك يا ويلتها! ما فيش كلمة تانية. لما الواحد يشوف ذنوبه في الدار الاخرة غير الكلمة دهي. لو نفذ الرصيد بتاعنا يا اخواننا من ايه؟ مصنع للحديد والصلب انفجر مرة من المرات في احدى المدن في جمهورية مصر العربية
في افران الحديد دي افران رهيبة. افران فوق ما نتخيل يعني الحديد بيتصهر بيبقى عامل زي زي الحمم اللي طالعة من البراكين كده. تخيلوا درجة الحرارة الرهيبة الشجر والحمم سالت. اللي كان بيقع مش كان بيتحرق. مش كان بيموت. ده كان بيتبخر. كان بيسيح. اللي وصله المستشفى من المصنع كله
تمنتاشر واحد. اول ما وصلوا اتناشر واحد ماتوا. اللي فضل ستة. بيقول ان في المستشفى ان ليلتها ما فيش حد في المستشفى عارف ينام من الصراخ الرهيب الصراخ الاليم وكل ده جزء من سبعين جزء من نار الاخرة. لو ساعة العرض على النار ساعة العرض على النار متخيلين العرض على النار اللي بيقدر
الى النار بيقاد ازاي؟ بيقاد مغلول. مغلول يعني كده؟ لا. ده كده يعني مقيد. مغلول يعني كده. مغلول يعني الايدين مربوطة في الرقبة. ومقاد الى النار والنار ابوابها بتتفتح ويلقى فوق توصد تاني. تتفتح يلقى فوق توصد تاني. منزر الوصد بتاعها والقفل بتاعها هي بتتقفل ليه
معنى ان النار بتتقفل ايه ؟ معناها تلات حاجات ايه هم؟ اول حاجة ان الحرارة جوة ما هيش سابتة ولا بتقل ده في زيادة مستمرة، في زيادة مستمرة ما بتقلش عذابا صعدا. طب والحاجة التانية؟ الحاجة التانية ان ده سجن. سجن محبوسين فيه والعياذ بالله. طب والحاجة التالتة
ان ما فيش هوا بيدخل ما فيش شبابيك ما فيش تجديد هوا ما فيش نفس امال بيتنفسوا ايه نار لما بييجوا يتنفسوا يشموا بانوفهم هوا يدخل نار في ريقتهم والعياذ بالله. مكان هذا الهواء. ماذا لو نفز رصيدك؟ ساعة العرض على النار. ما كفاش ما
انك انت تحجب على النار. ماذا لو نفز رصيدك على الميزان؟ وانت الحسنة بتتحط اهي في كفة الحسنات. الحمد لله. السيئة بتتحط في كفة السيئات. ياه اتعادلت تاني. بعد كده حسنة. حسنة؟ ايوة. ده كأن بالزبط بق مية بارد في وسط الحر. حسنة اتحطت الحمد لله. بعد كده سيئة سيئة
اتحطت حسنة سيئة حسنة سيئة. وقلبك بيتخلع مع كل طلعة ميزان ونزلته. وفجأة ما عادش فيه حسنات سيئة سيئة سيئة ايه ؟ فين ؟ فين الحسنات؟ لقد نفز رصيدكم ليه ؟ نفز ليه ؟ لانك كنت في فترة من الفترات التزمت بالحجاب الشرعي والتزمت بالعفاف
والتزمت بالطاعة. فالتوبة بتاعتك في الفترة دي عدلت السيئات اللي فاتت. وبعدها حصل انتكاس. بعدها انتكست وسبت الطريق. فما عدش فيه حسنات السيئات فبقت سيئة سيئة سيئة. عفوا لقد نفذ رصيدكم. نفذ ازاي؟ ازاي؟ يا اخوانا احنا لازم نحصل في الدنيا رصيد
يكفي ان احنا نعدي من كل اللي مستنينا. انا النهاردة وانا جاي في الطريق جاي في الطريق للقاهرة. والله العظيم يا اخوانا كان احد احد اخواني اخ ربنا يبارك فيه ربنا
يعني احد اخواني وكان اخ في جامعة ستة اكتوبر هنا والاخ ده كان اخ مجتهد جدا في طلب العلم. يعني وكان يعني هو من محافظة تانية. وقال انا بلدنا ما فيش فيها دعوة. انا عايز اطلب علم هنا في القاهرة عشان لما ارجع بلدنا
انشأ دعوة فيها واهدي الناس وربنا يشرح الصدور على ايديا. وفضل يطلب هنا العلم مع الكلية بتاعته. لما جم اتخرجوا في حفلة التخرج عملوا في الكلية اه حفلة اغاني عشان الطلبة فصمم انه يعمل حفلة للدعاء للدعاء عشان يجيب الدفعة وبزل مجهود رهيب عشان يعمل الحفلة الدينية دهي
هزا المجهود كان فعلا الواحد منبهر بالمجهود اللي هو بيبزله والجري اللي بيجريه عشان يكافح ويعمل الحفلة دهي وعملها فعلا سبحان الله العظيم وانا جاي النهاردة في الطريق لقيت واحد بيتصل بي. بيقول لي الاخ فلان. قلت له اه ما له؟ قال لي مات
قلت له ايه مات ازاي! فلان فلان اللي كان مالي الدنيا حركة. فلان اللي كان بيطلب علم. فلان اللي كان بيدعو الى الله. فلان اللي كان بيجري في الدعوة. ازاي مات! ازاي! سبحان الله العظيم! سبحانك
يا رب. في لحزة يا جماعة في لحزة لحزة لابد منها. بينتهي كل حاجة. وهتلاقي نفسك بين ايدين ربنا. وهتلاقي نفسك بين ايدين الملكين تحت التراب وهيبقى ساعتها القضية قضية رصيد. رصيدك قد ايه؟ رصيدك قد ايه؟ يا جماعة هدف الدرس ده ان احنا نفوق ان احنا لازم نيجي يوم القيامة معنا رصيد
يكفي ان احنا نعدي كل محطات التفتيش داهي. محطات التفتيش ما انت ماشية دلوقتي في الدنيا. ماشية وراكبة عربية الحياة. عربية الدنيا في لحظة هتلاقي ملائكة لابسة ابيض وموقفة العربية ايه انزلي ليه خلاص خلاص ايه يلا انزلي عشان التفتيش محطة التفتيش النهائية محطة الحساب
بداية الحزام رصيدك قد ايه ؟ انا عايزك تيجي يوم القيامة مليارديرة حسنات انا عايزك تيجي يوم القيامة ملياردير. ملياردير يعني ايه ؟ ملياردير يعني تيجي يوم القيامة تعدي كل الحواجز دي. عندك رصيد يكفي بفضل الله. تعدي تعدي. تيجي في الجنة
في الاخر تبص على قصر مهيب كده في الفردوس. انا عايز القصر ده غالي قوي. ده بمتين مليون حسنة. معي الحمد لله معي بفضل الله ده انا عشت طول عمري احصل حسنات ما عدا انا ملياردير. اللهم لك الحمد. اليخت الجميل ده اللي على نهر الكوثر. لا لا لا ده بربع مليار حسنة معي الحمد
لله معي والفيلا الجميلة دي اه لأ ده دي بمية وخمسين مليون حسنة. معي الحمد لله. انما التاني اللي ما عهوش مفلس مفلس مفلس يا جماعة. الرسول عليه الصلاة والسلام قال اتدرون من المفلس؟ مين اللي مين اللي اشهر افلاسه؟ اشهار افلاس يوم القيامة. اخطر
حديث في يوم القيامة. حديث اشهار الافلاس انتم عارفين ايه الفرق بين الفقير والمفلس الفقير ده اللي ما عهوش اصلا. المفلس ده اللي كان مليونير وبعد كده جا له جائحة نسفت الرصيد بتاعه. ضيعت الرصيد بتاعه فيشهر
افلاسه. تخيل واحد مليونير وفي يوم اشهر افلاسه في نفس اليوم اكتشف ان عنده سرطان ومحتاج يتعالج بره بملايين. يعمل ايه؟ مصيبة مصيبة زود المصيبة دي بتزود المصيبة دي. تخيل على القنطرة بعد العبور من على الصراط. لما تيجي تعدي ومعك حسنات الحمد لله لسة معي رصيد. عشان ادخل به الجنة
تلاقي واحد مستنيك تعال هات حسناتك ليه ؟ انت مشيت مع اختي ايام ما كنت في الجامعة وانت هات حسناتك ايه انت مين انت كمان ؟ انا اخوها ده ده ابوها آآ انما
انا ابوها انما ده كان اخوها وتلاقي واحد تالت حسنات. انت عايز ايه؟ انا كنت مدرس خدت عندي في سانوية وما ادتنيش الفلوس بتاعتي. وتلاقي واحد تاني حسنات ايه! ده انا اخوك
كلت ورسي وانا اليتيم اللي كلت ورسي وانا اللي شتمتني وانا اللي اغتبتني وانا اللي كلمت كلمة في عرضي وانا اللي مرة اتريقت علي من ضهري وانا وانا وانا وانا
الرصيد كله انتهى. يا رب يا رب تلاقي نفسك بتتجرجر تاني بعد ما عديت من على الصراط بتتجرجر للنار تاني. يا رب يا رب عفوا لقد نفذ رصيدكم. الرصيد خلص
كلمة قاسية اوي يا جماعة. ده احنا في الدنيا يا شباب. في الدنيا لما بيكون عايز اتصل بواحد صاحبي في مكالمة عادية والاقي عفوا لقد قفز رصيدكم بحس اني مخنوق. امال يوم القيامة هنعمل ايه؟ اصل مش هيتقال عفوا عفوا ده ايه ده دي كلمة دارجة على لسان عفوا ده بتاع ايه؟ ولا هيتقال رصيدكم
لانها كلمة احترام. نفز رصيدك خلاص. الموضوع انتهى. لو نفز رصيدنا هنعمل ايه يا اخوانا؟ لو اشهر افلاسنا على القنطرة هنعمل ايه؟ ما بين الجنة والنار وناس تانية بقى يوم القيامة تيجي
ربنا يعافينا يا رب. ربنا يعافينا. يؤتى بحسنات امثال جبال تهامة بيضاء. جبال حسنات. ده كانوا ايه؟ ده كانوا دعاة دول ولا ايه؟ كانوا ايه كانوا ايه دول؟ يعني ده مين دول؟ جبال اتحطت في كفة الحسنات على الميزان. الحمد لله. ده انا كده معدي من بدري. ده انا داخل الفردوس الاعلى ده
وفجأة فيجعلها الله هباء منثورا. يعني ايه؟ عفوا لقد نسف رصيدكم اتنسفت. اتنسفت ليه انهم كانوا اذا خلوا بمحارم الله انتهكوها. كانوا قدام الناس عاملين ملتزمين. عاملة ملتزمة قدام الناس. عامل ملتزم قدام الناس
ولكن من ورا الناس الله اعلم كان بيعمل ايه. وكان مخبي في اوضته ايه. وكان لما بيقفل اللي على نفسه الباب بيتفرج على قنوات ولا مواقع شكلها ايه. ولما كان الله اعلم كان
تعمل ايه في السر بينه وبين ربنا؟ كانت بتعمل ايه في السر بينها وبين ربنا. عفوا لقد نسف رصيدكم. هنعمل ايه يا اخوانا لو على الصراط اتقال لك رصيدك خلص ما فيش نور. ما فيش نور ازاي؟ ما فيش نور. ما فيش رصيد
لو على القنطرة ما فيش رصيد خلاص ارجع ارجع ازاي ؟ بعد ما شفت الجنة ارجع لو في القبر هتتعذب ليه ؟ ما فيش رصيد. ما فيش رصيد يحصدك. لو ساعة العرض
على الله ما فيش رصيد عن يمينك النار وعن شمالك النار وبين ايديك النار هتترمى. اترمى ازاي ؟ انا ما اقدرش استحمل ما فيش رصيد. انت عارف يعني ايه تعرض تنظر عن يمين
فلا ترى الا النار. شمالك النار بين ايديك النار. انت عارف يعني ايه؟ انت متخيل! متخيل! لو واحد على رأس جبل بيطل على محيط وحطينا حتة خشبة متعلقة على رأس الجبل طالعة برة راس الجبل وهو وقف على الخشبة دي متعلق عن يمينه ميه وشماله ميه وبين ايديه ميه اهي المحيط ده بقى نار. بزقة واحدة
ده بزنب واحد كل حاجة انتهت. الرصيد يا اخوانا رصيدك قد ايه؟ رصيدك قد ايه؟ انت شحنت قد ايه؟ شحنت قد ايه النهاردة؟ انت شحنت قد ايه ليلة امبارح اصل الشحن ده خدوا بالكم. الشحن ده بيزيد بسرعة اوي. ده انت ممكن في نص ساعة تشحني رصيد يخليك تاخدي بيت في الجنة. تصلي اتناشر ركعة سنة. ده
انت ممكن في ساعة واحدة تصلي صلاة التسابيح تشحن رصيد تاخد به روضة كاملة من رياض الجنة. ده احنا يا اخوانا شحن رصيد مع ربنا سهل اوي اوي والله العظيم. هنندم
يا جماعة هنندم على كل ساعة مرت علينا ما شحناش فيها رصيف هنندم على كل ساعة استنفزنا رصيدها فيها في المعاصي هتندمي هتندمي والله العظيم. هتندمي يا اختي يا اللي شايلة شوال مثقوب حوالين ضهرك وقاعدة تجمعي حسنات. والرصيد ينزل من السقب بتاع الشوال
حسنات الحجاب تنزل من الثقب بتاع المكياج اللي انت حاطاه. يا جماعة يا جماعة عايزين نحافظ على الرصيد بتاعنا. درس الليلة عفوا لقد نفز رصيدكم درس الليلة مقصده ازاي نحافظ على الرصيد؟ لما لما عرفت على صاحبي الاخ اللي مات النهاردة افتكرت افتكرت الاخ الشاب اللي كان بيشرب مخدرات
هو رايح من محطة مشهورة اوي في القاهرة بيعدي الرصيف عشان يجيب المخدرات. فالكاب بتاعه وقع. نزل يجيب الكاب ما طلعش. العربية جت خلاص دهسته انتهت كل حاجة. انتهت كل حاجة. في لحزة لقى نفسه قدام ربنا. في لحزة رصيدك فين؟ افتكرت ساعتها. افتكرت ساعتها الشاب اللي من
القاهرة برضه اللي كان عنده خمسة وعشرين سنة الله يرحمه. اللي كان بيصوم صيام داوود يوم ويوم. اللي كان حافظ القرآن وبيحفظ القرآن حياته صيام وقرآن وفجأة مات وهو عنده خمسة وعشرين سنة. واحد شاف له رؤية فبيقول له انت في الرؤية بيقول له انت مش زعلان انك مت وانت شاب؟ مش زعلان انك مت وانت صغير؟ قال له احزن
ازاي وانا بفطر واتغدى واتعشى مع سيدنا عثمان ابن عفان. سبحان الله العظيم! سبحان الملك الكريم! رصيد رصيد يكفنه يرفعك في الجنة. رصيدي يكفي انه يرفعك في الجنة. انا عايز اكلمكم الليلة يا جماعة. انا عايز اكلمكم يا شباب عن الرصيد. نحصله ازاي؟ انا عايز اكلمكم عن اللي احنا
محتاجين نحصل رصيده عشان رصيدنا عشانه. انا عايز اكلمكم عن مواقف اقتربت الساعة فيها. انتم سمعتم سمعتم ان ربنا قاله اللي ربنا مش انا مش الشيخ فلان ربنا الملك اللي الملك قاله في اول سورة الحج يا ايها الناس اتقوا ربكم خافي مني خاف مني اتقوني
ليه يا رب ان زلزلة الساعة شيء عظيم. شيء عظيم ازاي يا رب! ده انت يا رب عظيم! لما تقول على حاجة عظيمة يبقى لابد انها عظيمة اوي. عظيم ازاي يا رب
اوصفوا لنا لا ما يتوصفش. انا هاوصف انا هاوصف لكم حال اللي شافه مش هوصف لكم هو. انا هاوصف لكم اللي شافه حصل له ايه. بس وشوفوا انتم يبقى هو ايه. يوم ترونها تذهل. تذهل ذهول. ذهول
اولها كده زهول يصاب بالذول تأذى ايه اللي ممكن يصيب الانسان بالذهول. تلاقي الناس كلها مليارات مذهولة. تذهل كل مرضعة عما ارضعت يعني تبقى شايلة ضناها على صدرها بترضعه. واول ما تشوف اهوال القيامة ترميه ابناه لحد الدنيا ده ابن ولا ده خشبة ولا ده محمول ولا ده ايه
ولا ده مش داري بحاجة تذهل كل مرضعة عما ارضعت. وتضع كل ذات حمل حملها. يعني ايه؟ يعني كل الحوامل على وجه الارض يحصل لهم اجهاض. يعني ايه يعني يا اخوانا يوم القيامة مش قضية رعب وقلق بس
ده انت كل عضو من جوارحك هيتأثر بيوم القيامة تأثر جسدي. القلوب بلغت القلوب الحناجر. القلوب هتضرب في الحنجرة من شدة الذعر فزعة الشعر يوما يجعل الولدان شيبا. انا قعدت افكر النهاردة
هو ايه اللي ممكن يخلي شعر الانسان يشيب انا لو شفت زلزال شعري مش هيشيل. ما مصر جالها زلزالين وما شفناش لو شفت بركان شعرنا مش هيشيب. ده الناس اللي بتتحرق في البراكين وشعرها ما بالشبشب
انا عايز اخلينا نفهم يا اخوانا ايه اللي ممكن يخلي الشعر يشيب؟ ربنا بيوصف لنا اللي شاف حصل له ايه؟ عشان نتخيل المنزر ده هيبقى ايه؟ محتاج قد ايه ده وتضع كل ذات حمل حملها. الستات تجهض لا. ده كل الاناث في جميع الكائنات. انسان وحيوانات بيحصل لها اجهاض
الحيوانات كمان وترى الناس سكارى. الناس عقلها تاه. الناس عادت بتخبط في بعض ما عادوش داريين. وما هم بسكارى. امال ايه يا رب ولكن عذاب الله شديد. ما قدروش يستحملوا مسة واحدة من العذاب ولا حتى رؤية العذاب. محتاجين رصيد قد ايه؟ محتاجة رصيد قد
ايه فوقي معي. انتبهي معي. استيقظي معي. استيقظوا معنا يا جماعة. يا جماعة احنا اسماءنا عاملين زي ناس عندها عندها الكهربا بتسحبها وهيجي محصل الكهربا اخر الشهر ياخد منها. طب ما ممكن ما يعرفش بيتي. ما ممكن يتوه. لا يا حبيبي. ده انت اسمك بالكامل. وتفاصيل عنوانه
وكل تفاصيلك موجودة في المصلحة هناك. وفي لحظة هيدوها لواحد محصن ييجي ياخد منك. انت اسمك بالكامل. وعنوانك وتفاصيلك عمرك وعمرك موجودة مع طائفة من الملائكة الله اعلم. هي ملايكة الرحمة ولا ملايكة العذاب؟ هتتسلم تفاصيلك بالكامل وتفاصيلك بالكامل. وفي
اللحظة المحددة هتنزل تاخدك وتاخدك. يعني يا اخوانا احنا الموضوع ما فيش فيه مجال ان هو يروح او ييجي الموضوع منتهى يا جماعة. ان يوم الفصل كان ميقات يعني ايه ميقاتة يا رب؟ ستوب واتش
الكون كله مزبوط عليه. عند ساعة الصفر كل الكون بيتقلب. الكون كله في لحظة واحدة بيوصل لساعة الصفر. وبيتقلب. يوم ينفخ في الصور فتأتوه افواجا افواج قد ايه يعني؟ مليارات
مليارات طالعة من تحت التراب مليارات. طب والمليارات دي مين اللي هيحاسبها؟ ومين اللي هيسيطر عليها؟ ومين اللي هينظمها يوم القيامة؟ شف بقى وفتحت السماء فكانت ابوابا. تخيل السما كده بص للسما كده الليلة كل دي هتبقى ابواب هينزل منها ايه؟ مليارات المليارات من الملائكة. تخيلي
المنزر معي بقى مليارات البشر طالعين من تحت ومليارات المليارات من الملكة نازلة من فوق. كل ملك عارف مين فيك ومسئوليته. كل ملك عارف هو يروح فين. دول ملايكة الصراط ودول ملايكة الميزان ودول ملايكة العرض على الله. ودول السبعين الف اللي هيقفوا لو ربنا قال خذوه فغلوه يبتدروا اللي ربنا قال عليه
خذوه ودول ملايكة الحوض اللي هيساعدوا النبي في سقاء المؤمنين. عليه الصلاة والسلام ودول ودول ودول. انتم متخيلين يا اخوانا؟ متخيلين الموضوع شكله ايه؟ متخيلين الامر الامر محتاج رصيد قد ايه؟ محتاجين رصيد قد ايه عشان ننجوا من محطات التفتيش دهي كلها النار. هو بلال لما اتكوى بالنار على ضهره صبر ليه
ليه ؟ لانه كان عارف ان فيه نار تانية ما يقدرش يصبر عليها. فهو صبر على دي عشان يصبر عشان ينجو من دي. هو خباب لما كانت ام انار تجيب السيف تسخنه لحد ما يحمر
وتحطه على راسه يطلع دخان ويسقط مغشيا عليه. صبر ليه؟ لان كان فيه نار تانية عارف انه ما يقدرش يصبر عليها. عارف كده فصبر على دي عشان يبقى معه رصيد ينجو به من دي. هو عمر ابن الخطاب لما قال لو كل الناس داخلة الجنة الا واحد داخل النار اخاف اني ابقى انا. هو خاف ليه
لان النار ما ينفعش ان يتحط احتمال واحد في المليار انك انت تدخلها. خدي بالك خد بالك يا حبيب قلبي. خدوا بالكم يا جماعة خد بالك يا والدي. النار ما ينفعش انك تسيب احتمال واحد في المليار انك تبقى من اهلها. ما ينفعش. عارفين
انا ممكن ادخل الامتحان مزاكر شوية وسايب شوية. ففي احتمال ان انا ما انجحش. في احتمال اني ما اجبش تقدير. في احتمال ان انا اسقط انما النار لأ يا جماعة ما ينفعش. ما ينفعش تسيب احتمال ولو واحد في المليار انك تسقطي. لازم نخلص الموضوع من هنا. لازم نشحن الرصيد من هنا
ما نجيش نتزل يوم القيامة. حديس الحسنة اليتيمة. حديس اللي لما اتوزنت اعماله على الميزان. لقى ان سيئاته ازيد من سيئة واحدة سيئة يعني مليون سيئة وواحد ومليون حسنة. هيدخل النار على سيئة. عشان تخيلي عشان رصيد سيئة واحدة زايد
عشان رصيد الحسنات ناقص حسنة واحدة بس. محتاج حسنة وينجو من النار. حسنة. اهو ده بقى اللي لما هيلف يوم القيامة ويقول حسنة هيتشق قلبه وهو بيقولها. يلف يوم القيامة بجنون بجنون طول الخمسين الف سنة. يدور في ارض المحشر كلها على واحد يدي له حسنة. حسنة
وبعد ما يلف وتطلع روحه يلاقي في الاخر واحد ما عهوش غير حسنة واحدة. بس يعني الراجل ده ما صلاش ده هو مرة مشى جنب الجامع يوم الجمعة كده فلقى الامام بيقول للناس صلوا على الحبيب قام قايل عليه الصلاة والسلام بس
فالراجل اللي معه حسنة واحدة قال له بص انا حسنتي دي ما تدخلنيش الجنة. لا يمكن هتعمل لي حاجة. وانت محتاجها تدخل الجنة. خد يا عم الحسنة بتاعتي. انا كده كده داخل النار
اعوذ بالله وانت تنجو فقال الله سبحانه وتعالى لست اكرم بعبدي مني خذ بيد اخيك وادخل الجنة الله اكبر. انت بتقول لحديسنا ليه ؟ انا باقوله عشان اقول لك ذل حسنة واحدة ناقصة في الرصيد
عشان اقول لك حسنة واحدة هتفرق معك قد ايه. عشان اقول لك قيام الليلة دي ممكن يفرق معك يوم القيامة قد ايه. عشان اقول لك قراية قرآن قراية صفحة قرآن
في اليوم. قراية صفحتين قرآن في اليوم. اذكار الصباح والمساء. تكبيرة الاحرام. غض البصر. السماع لنفس ديني. القعدة في الجامع من المغرب صلاة السنن الراتب اي حاجة يا جماعة. يا جماعة احنا كل واحد فينا شايل شوال وبيجري بيعبي رصيد على قد ما يقدر. يا شباب يا جماعة
لو الحكومة علقت في صدر كل واحد مننا كاسيت بيسجل عليه كل كلامه. كل كلمة سبحان الله بجنيه. الحمد لله بجنيه. الله اكبر بجنيه. لا اله الا الله بجنيه واخر اليوم الكاستات بتتلم ويتعمل احصاء وكل واحد ياخد هنعمل ايه
حد مننا هيبطل ؟ حد مننا هيبطل شحن للرصيد يا اخوانا اشحنوا يا اخوانا استسمروا كل ساعة من اعماركم في الشحن للرصيد. يا جماعة اهوال يوم القيامة فوق تخيلنا وتصورنا. شوفوا ربنا قال ايه في سورة القمر
وصف يوم القيامة بست اوصاف ما ينفعش. ما ينفعش بعدهم ان احنا ننام. ما ينفعش بعدهم انك تنامي الليلة. ما ينفعش بعدهم انك ما تاخدش قرار انك تتوب لله توبة نصوحة الليلة
ما ينفعش بعدهم ان حياتنا ما تتغيرش. ربنا بيقول فتولى عنهم يوم يدعو الداعي الى شيء نكر او الوصف خش عن ابصارهم يخرجون من الاجداث كأنهم جراد منتشر مهتعين الى الداع. يقول الكافرون هذا يوم عسر. ايه الست اوصاف دول؟ هذا يوم يدعو الداعي الى شيء نكر. يعني ايه نكر
يعني شيء فظيع. يعني شيء ما يحتملش. يعني شيء ايه ده! انت عارف لما تبص لحاجة ايه ده! انا عمري ما شفت في عمري في حياتي حاجة زي دي! انا عمري
انا تخيلت حاجة زي دي. انا انكم ضد المعروف. حاجة مش معروفة. حاجة مش معهودة. حاجة مش متخيلة. حاجة فوق التخيل والتصور. شيء النكر شيء تضيع شيء بشع شيء مرعب شيء بيبث الرعب في النفوس. شيء بيخلي الانسان عايز يهرب باي طريقة. يهرب من اي مكان. مهتعينا
هي وما يدعو الداعي الى شيء نكر خشعا ابصارهم. خشعا ابصارهم. يعني ايه البصر الخاشع؟ الخشوع هو تصدع ما قبل الانهيار. هو ده الخشوع عشان كده انا خاشع قلبي يعني قلبي خلاص هيتفتت من الاحساس بجلالك يا رب
عشان كده الخشوع ده خشوع البصر ان البصر هيتقطع من اللي هو شايفه من كتر المنازر اللي شايفينها العيون اتكسرت. اتقطعت اتمزقت من شدة اللي هي شايفاه. تخيل اما العين تتمزق اما العين تبص
اما العين تتكسر. اما العين حدتها تتكسر ما حدش قادر يبص مش قادر مش قادر يوم يدعوا الداعي الى شيء نكر. خشعا ابصارهم يخرجون من الاجداث. يعني ايه الاجداث؟ الاجداث اللي هي القبور الضيقة اوي. ضيقة! ضيقة ليه؟ اه
ايوة مش ربنا بيقول فان له معيشة ضنكا. اه هو يعني ايه ضنك؟ ضنك في اللغة؟ يعني ضيق شديد. ضيق يعني ايه ضيق؟ ضيق في ايه؟ ضيق في الدنيا ضيق في الموت
ضيق في القبر ضيق في القيامة ضيق في النار وعكس المؤمن سعة في الدنيا سعة في الموت. ساعة في القبر ساعة في القيامة ساعة في النار. ضيق في الدنيا حياته مخنوق
مخنوق مكتئب. ما فيش ما فيش بصيص امل. كل حياته عقوبات معاصي. لانه ما بيبطلش معاصي. طب ودي عند الموت؟ روحه بتخرج كانها بتخرج من ثقب ازاي ؟ تخيل لو ثقب ابرة لافة حوالين رقبتك. يا نهار ابيض! ازاي ده يبقى احساس رهيب! اهو ده احساس خروج الروح
طب وفي القبر يضيق عليه القبر حتى تختلف اضلاعه والعياذ بالله. لغاية ما لحمه وعضمه يتمزقوا. طب ويوم القيامة يوم القيامة ده يوم الدق الرهيب. لانه محاط بمليارات البشر هيموت. والشمس فوقه ما فيش ما فيش زرة هوا فوقه. من نار الشمس اللي السنة اللهب بتاعتها نص
الكيلو متر لوحدها. والملايكة كمان محاصراه يا نهار ابيض! وكمان العرق لجمه فمش عارف حتى يتنفس وكمان فوق كل ده. تخيلوا يا اخواننا تخيلوا المنزر الرهيب دهوت ضيق رهيب يوم القيامة. وضيق كمان في النار واذا القوا منها مكانا ضيقا
مقرنين. تخيل زنزانة الساعة خمسة. اتحشر فيها خمسين وزنزانة نار. ارضها نار وجدرانها نار وحديدها نار. وسقفها نار وهواها نار تخيل اتحشر فيها خمسين. واتفتح الباب هنخرج لأ ده خمسين تانيين داخلين. لا مرحبا بكم. لا حول ولا قوة الا بالله. انما المؤمن بقى
اللي معه رصيد اللي معه رصيد. المؤمن يا جماعة المؤمن يا اخواننا المؤمن يا طلاب الاخرة. المؤمن يا ايقاظ القلوب يا زوي البصائر يا اولي الالباب يا ايها الذين امنوا المؤمن يا جماعة سعة في الدنيا ربنا شارح له صدره ومحبب الناس فيه. ومبارك له في رزقه وناشر عليه من رحماته سبحانه وتعالى
وموسع عليه وسعة عند الموت. تخرج تسيل كما ايه؟ ها كما تسيل القطرة. يعني ايه؟ يعني لو الكوباية دي ميلتها تخرج بسهولة ولا لا؟ اه ليه؟ لان الفتحة بتاعتها واسعة. فالروح بتخرج من فتحة واسعة. عكس اللي بتخرج من ثقب ابرة. طب وفي القبر يفسح له
ومادة بصري وانا النهاردة جاي آآ مسافر بالنهار فقلت يعني ايه ما انت بصري؟ فقلت اما ابص كده مد بصري يا نهار ابيض كل اللي هناك ده قدام ده بغض البصر. يا الهي! ايه الساعة دي يا رب! ايه يا رب الرحمة دي يا رب! ايه يا رب الرحمة اللي انت بتوسع بها على عبادك
الصالحين دي يا رب. ويوم القيامة في ظل اضخم واوسع مخلوق في الكون كله اللي هو العرش. يعني تخيل شكلها ايه وفي الجنة في جنات ونهر ولمن خاف مقام ربه جنتان سعة بقى يعني ساعة لا توصف ساعة لا توصف
يا جماعة مين انت بتبيعي بايه ؟ انا عايز اسألك. انا عايز اقف معك وقفة. انا عايز اقف معك وقفة انا عايزك تقفي الوقتي مع نفسك انا عايز اسألك انت ايه اللي وصلك لكده؟ انت ايه اللي وصلك لكده
ايه اللي وصل شبابنا لكده يا جماعة؟ ايه اللي وصل شبابنا؟ ان الشاب ممكن يطلع رحلة اسبوع كامل. رحلة اسبوع يعصي فيها ربنا. وهو بيكسل ينزل يصلي الفجر. اللي شبابنا ان هو بيبص للعشرة بتوع اللعيبة في المنتخب كأنهم العشرة المبشرين بالجنة. وحارس المرمى ده حارس حمى الامة. والمتفرجين دول المهاجرين
الانصار اللي جايين ينصروا الامة. واللي جاب جون ده اللي جاب نوبل للامة. والحق ايه ده! ايه يا اخوانا اللي وصلنا لكده! ايه اللي وصلنا ان مغني اتعرض عليه في قناة! تلات سنين
العقد بعشرين مليون دولار يقول لأ مش كفاية على موهبتي. والناس واقفة بتلطم في طوابير العيش مش لاقية تاكل. ايه اللي وصلنا يا اخوانا ان شاب شاب مسلم مسلم يقول اسم سيدنا محمد بالكامل محمد بن علي بن ابي طالب. ايه اللي وصلنا لكده يا شباب؟ يا شباب يا شباب يا جماعة انتم
انتم هتصدقوا مين؟ هتسمعوا مين؟ هتصدقوا هتصدقوا الدعاء اللي بيدلكم على الله؟ ولا هتصدقوا اللي بيعملوا لكم افلام واغاني وكليبات تودوا جهنم بس هم يكسبوا فلوس في جيوبهم بس يا جماعة يا حبيب قلبي انت لو واقف في وشي شريط قطر
وناديتك وحزرتك وانت مش راضي تتحذر. فجريت في الاخر زقيتك والقطر جاي عليك. فبصيت لي كده انت ازاي تزقني كده! ده انا بنج لحياتك ده انا بنقز مصيرك. ده انا من حبي لك خايف عليك. ده انا بنجدك ده ده زقة الرحمة. ده ده شدة الحب والرحمة والخوف عليك. هو
دي كلها ليه ؟ خوف عليك. حبي لك. رأفة بك. حب انك انت تبقى احسن كمان من اللي الواحد فيه. كمان وكمان يا اخواننا. يا جماعة احنا عايزين عايزين نشوف اللي صلوا اللي تابوا اللي قاموا الليل اللي اجتهدوا في الدعوة
اللي عمله لدين الله اللي قلوبهم اتملت ايمان ويقين اللي بيسمعوا القرآن عيونهم بتنزل احسن منك في ايه ؟ احسن منك في ايه ؟ شباب يوم الجمعة طالع بدري على خطبة الجمعة من بدري عشان يلحق مكان في الصف الاول. وشباب
يوم الجمعة طالع على رحلة الساعة سبعة الصبح ولا ستة الصبح. يوبق بموبقات ومعاصي في كل مكان. شباب ليلة الخميس ليلة الخميس يقول لك عيد ميلاد ابليس والعياذ بالله يا عم ده ليلة العمر وشباب ليلة الخميس بيجري يتعلم تجويد ولا يحضر درس وعز في الجامع. بنات واقفة في في الجامعة هتطير من الفرح عشان النقاب بتاعها كانها مسكت
انت مش سبب ايديها وبنت عشان علاقة حب جديدة ماشية فرحانة. بنات وشباب. شباب واقفين واقفين مكسور وسطهم عشان معصية عملوها من عشان الفجر راح الوم من شهر. وشباب واقف يتباهى بالمنكرات
بالمنكرات والكبائر اللي بيعملها. شباب يا اخواننا شباب وشباب. بنات وبنات. انتم اللي التزموا احسن منك في ايه؟ اللي تبعوا احسن منك في ايه؟ اللي عرفوا ربنا احسن مننا في ايه يا اخوانا؟ هتقول لي مش قادر. اوعى تقول مش قادر. افتح لي قلبك يا حبيب قلبي. افتحي لي قلبك. افتحوا لي قلبكم يا جماعة. انا هاقف معكم للنقطة اللي انتم عايزين نقف منها
النقطة اللي انت عايز تبدأ منها هبدأ معك منها. انت مش قادر والله هتقدر خد قرار يا حبيب قلبي ينقز مصيرك. خد قرار ينقز اخرتك. خد بالك مش هتقدر ليه ؟ امال قدرت في رمضان تصوم تلاتين يوم ليه
امال انت قدرت في رمضان تصلي التراويح التلاتين يوم ليه ؟ هتقدروا والله يا جماعة. والله العظيم هنقدر نبقى من الصديقين والشهداء كمان برحمة الله. بس نقرب بس قدم بس نقول عاوزينك يا رب. قولي عاوزاك يا رب. قول عاوزك يا رب وشف. يا اخوانا احنا بنبيع ايه بايه
انت بتبيعي الجمال! ده انت بتقولي انا كان نفسي ابقى شبه الممسلة فلانة هتبقى اجمل مليون مرة. بتبيع الجمال ده بايه؟ بتبيع قباب اللؤلؤ على نهر الكوثر في ضيافة الرسول بايه
بتبيعي قصر في الجنة من لؤلؤة مجوفة طولها في السماء سبعون ذراع بايه؟ بتبيع ولائم الجنة اللي ثمرة الفاكهة واحدة فيها طعم اتنين وسبعين ثمرة فاكهة بايه بتبيعوا ايه بايه يا اخوانا؟ بتبيع حورية لو اطلت على الارض لانارت الارض من جمالها بايه؟ بتبيعي املاكك وقصورك وملكك
نظرك لوجه الله في الاخرة بايه ؟ بتبيع نعيم لا يوصف ولا يتخيل. مختبئ وراء تمن ابواب عظيمة من ابواب الجنات بايه ؟ انتم بتبيعوا ايه بايه ؟ بتشتروا ايه بايه؟ بتقايدوا ايه بايه؟ بتعادلوا ايه بايه؟ بتعدلوا ايه بايه؟ يا اخواننا يا اخوانا عايزين نفوق. لما بنتفرج على فيلم عربي قديم انا ما بتفرجش على افلام
طبعا يعني بس قصدي يعني معدي الاقي مشهد اقول يا رب سبحانك! نفوق قبل ما نندم! المخرج مات والممسلة اللي كانت بطلة ماتت الممسل اللي كان ياما هنا وياما هناك مات والكمبار في اللي واقفين يهووا عليهم ماتوا
والمخرجين والمنتجين ماتوا وكل الممسلين ماتوا ويبقى وجه ربك وما كان لوجه ربك هيفضل لنا ايه هيفضل لنا ايه يا شباب؟ هيفضل لنا ستار اكاديمي؟ هيفضل لنا سوبر ستارز بيحصل لنا ايه؟ هيفضل لنا اللي كان بينا وبين ربنا
هيفضل لنا رصيدنا هيفضل لنا رصيد الحسنات هيفضل لنا الشحن اللي شحناه في الدنيا. هو ده اللي فاضل لنا. هو ده اللي هيبقى معنا. انا ما كملتلكوش الاوصاف بتاعة سورة القمر. يوم يدعو الداعي الى شيء
خش على يخرجون من الاجداث الضيقة الرهيبة. تتمزق الاكفان ويطلعوا كأنهم جراد منتشر. الجراد بيطلع بالملايين من تحت التراب اجنحته لسة ما نامتش فبيطلع ينط من تحت التراب ملايين مع بعض. يقفز فوق بعض وينطوا على بعضه. ويتحشر بينه وبين بعضه ملايين. مليارات طالعة. يوم القيامة. كله بيتدارى
بعضه كله بيركب فوق بعضه وطبقات القبور فوق بعضه وكله بينفض القبور ويطلع منظر رهيب. جراد منتشر مستعين الى الداع الهطول ان الواحد عينيه اتبرق ويبص لقدام ورقبته تطلع لقدام ويطلع يجري وما هوش قادر يبص يمين ولا شمال. من كتر المنزر المهيب اللي هو بيشوفه
يقول الكافرون هذا يوم عسر. عارفين الولادة المتعسرة لما يكون الطفل مش عارف ينزل. ما فيش ما فيش مجال ينزل. الطريق مسدود مكان محاصر. ما فيش مكان تهرب. الملايكة شادة الحصار حواليك وحواليك. ما فيش منفز. ما فيش مهرب هذا يا من عسل
نعمل ايه يا اخواننا؟ هنعمل ايه؟ عايزين رصيد قد ايه ننجو به من اليوم ده؟ محتاجة رصيد قد ايه تنجي به من نومة خمس تلاف سنة او ست الاف في القبر محتاج رصيد تنجو به قد ايه من وقفة خمسين الف سنة يوم القيامة. محتاجة رصيد تانجي به قد ايه من العبور على الصراط
سفر جهنم. انت محتاج رصيد قد ايه عشان تأمن مستقبلك في القنطرة. محتاجة رصيد قد ايه عشان تعرضي على الله. وتقفي بين ايديه اخوانا يا اخوانا هيفوق امتى اللي طولت عمره قضاه في النوم؟ وطولت عمره قضاها في في الاكل والخلاء وطولت عمره قضاها في اللعب
التليفزيون هيفوق امتى ؟ هيفوق امتى اللي ما يعرفش منزر الشارع في الفجر لانه ما صلاش الفجر قبل كده يا جماعة! هيفوق امتى اللي لسانه ملوث بالغيبة والنميمة! وقلبه ملوث بالكبر والحسد
هيفوق امتى ؟ هيفوق تحت التراب! لما ملك الموت ييجي! لما الملكين في الحبس الانفراد اللي تحت الارض يحاسبوه! هيفوق امتى يا اخوان! هيفوق لما ينام على فراش الاحتضار! ويقعد يفتكر
اصحابه اللي ماتوا قبله. طب وانا هاروح فين؟ وهم راحوا فين ويقعد يفتكر هقابل ربنا بايه غيري هيقابله بخمسين خاتمة قرآن وخمس عمرات والفين درس سمعهم وانا هقابله بالف شريط اغاني سمعته
وخمسميت كليب اتفرجت عليه وعشرين الف سيجارة دخنتهم ومخدرات وتدخين ونظر حرام عشرين الف نظرة حرام هقابله بايه هقابل ربنا برصيد شكله ايه. مش عايزين نندم مش عايزين نندم لما نقابل ربنا. عايزين نستيقظ دلوقتي
عايزين من الوقت نقدر خطورة الموقف اللي احنا فيه. خطورة الموقف الرهيب اللي احنا بنتعامل معه. يا اخوانا اللي احنا فيه ده دنيا راحت ولا جت دنيا! راحت ولا ايه! افطرت ولا اغتنيت دنيا
ايه صحيت ولا مرضت دنيا؟ اتجوزت ولا ما اتجوزتيش دنيا؟ نجحت ولا صبت دنيا؟ انما الدين علاقتنا بالله. علاقتنا بالملك انت قاعدة قدامي دلوقتي من فوق سبع سماوات بيحبك ولا ما بيحبكيش
راضي عنك ولا لأ؟ مصطفيك وهيعطيك وهيمدحك ولا لأ؟ هيغفر لك يوم القيامة ولا لأ؟ هيعمل ايه؟ وزنوبك اللي عملتها النهاردة ربنا تلقاها ازاي وحسناتك اللي عملتها تقبلها ولا لأ ؟ الموضوع كبير واللي مش هيدرك خطورة الموضوع احنا نعمل ايه هنروح فين ؟ هنروح فين ؟ من ربنا. ده نملة لو انا قاعد الوقتي
ونملة قرصتني. ابسط حاجة اعمل ايه بس برجلي هاقوم فاعصها في الارض قدرتك ايه قدام قدرة ربنا. لو وقفت قدام ربنا ربنا هيتعب لو عذبك في ايه ؟ سبحان الملك العظيم! ما لناش غير رحمته يا جماعة! ما لناش غير ان احنا نشحن رصيد
على قد ما نقدر بعمرنا وبحياتنا. ده ربنا بيقول فاذا انشقت السماء فكانت وردة كالدهان. يعني ايه السما بقت كلها معادن دايمة بتسيل على الارض. فين يا رب الكون اللي كان رحماتك في الشمس والقمر والنجوم ما عدش فيه رحمة في الكون. ما عدش فيه رحمة في السما
فيومئذ لا يسأل عن ذنبه انس ولا جان. يعني زي ولا يسأل حميم حميمة! يعني لو حبيبي وقريبي وصاحبي وجوزي واخويا وابني وابوي وامي شافوني باتعذب يوم القيامة ما حدش هيبص لي ما حدش هيسأل في؟ ما حدش هيسأل فيك. فين رحمات اللي حطتك في قلوبهم يا رب في الدنيا؟ ما عادش في رحمات بشر ببشر
وبعد كده يعرف المجرمون بسيماهم فيؤخذ بالنواصي والاقدام الناصية تتربط في الرجلين غير ان الايدين اتغلت في العنق ويتكور على وشه ويتسحب لنار جهنم. يا رب الملايكة هي اللي هتعمل فينا كده! ده الملايكة دي
بتنزل بالعطاءات والرزق هنا في الدنيا ما عدش فيه رحمة ملايكة بالبشر يهزه جهنم التي يكذبها المجرمون. يطوفون بينها وبين حميم الان من الحميم للجحيم. من الحميم لحياض الجحيم. من الحميم لانهار الجحيم. ايه ده! ما بين الشوي والسلق. ما عدش فيه رحمات. ليه يا رب
في سورة الرحمن السورة اللي اتكلمت عن رحمة ربنا. السورة اللي قالت لك لو ما رحمتش نفسك. ولو ما مشتش في طريقه ولو ما شحنتش مقابل نعم واستثمرت نعمه في طاعته ما فيش حاجة هترحمك يوم القيامة. لا الكون ولا البشر ولا الملايكة ولا اي
اي مكان هتلاقي فيه رحمة من الله سبحانه وتعالى. ليه ؟ لانك انت اللي ما رحمتش نفسك انت كان ربنا مالي الدنيا رحمات ومدينا فرصة هنعمل ايه يا اخواننا هنعمل ايه في الطريق لربنا سبحانه وتعالى؟ هنختار ايه؟ هنختار الطريق ده ولا الطريق ده؟ هنختار يا اخواننا لو رصدنا لو ربنا ادانا لو ربنا وفقنا وعملنا رصيد
رصيد. انت عارفة يعني ايه جنة؟ انت عارف يعني ايه جنة؟ لما تيجي يوم القيامة كده وتدخل الجنة كلوا واشربوا يعني ايه؟ تخيلي ان انا جبتك النهاردة او جبتك النهاردة
اما انا عازمك حتة عشوة النهاردة بقى في المريديان. على كافيار بقى ما حصلش. تدخل الميريديان كده يتحط الكافيار ايه ده! الطعمية بتاعة المريديان حلوة قوي كده ليه بعد كده تاني يوم قال ما انا هغديك بقى في حتة مكان في الهيلتون. تعال بقى احاسبك على مشويات. اليوم اللي بعدها ده انا مرتب لك حتة سهرة على الساحل الشمالي على البلاد
ونشوي خروف وهتعيش. اليوم اللي بعده. تعال بقى اما اغديك حتة غدوة. اغديك بقى في سياك بيراميدز بقى ولا فورسيزونز ولا حاجة. هغديك بقى على مأكولات اي حاجة بقى ما حصلتش. اليوم اللي بعده. تعال ايه ده! ايه ده! ده ده الدنيا يا جماعة! دي الدنيا
دي الدنيا. فيه ناس في الدنيا عايشة عايشة اكبر من كده. امال الجنة بقى. اومال الجنة فيها نعيم قد ايه؟ طب تعال بقى اما افسحك. النهاردة طلعت تركيا. هتشوف اللي عمرك ما شفته
بكرة هوديك على هواي وجزر هاواي عقلك هيطير. بعده هوديك على شواطئ فلوريدا انت شف بقى انت مش هاقول لك انت تشوف ايه. بعده هافسحك بقى اخدك في جزيرة كده حلوة كده في الخليج ولا حاجة وشف هيحصل لك ايه. بعد ما اطلعك الساحل الشمالي وانزلك في الشعب المرجانية ده دي فسح! ده دي المزارات السياحية في الدنيا. اللي هي
حتة زرة رمل في الكون الواسع العظيم. امال في الاخرة! امال يا جماعة الجنة اللي عرضها السماوات والارض فيها مزارات سياحية شكلها ايه! وفيها مناظر طبيعية شكلها ايه وفيها مناظر مبهجة للنفس شكلها ايه ؟ وتخيل الحياة الاجتماعية بقى. النهاردة انت معزوم فين ؟ رسول الله سيدنا محمد عزمك انت ومصعب ومعاز وسلم ان
وعمار الله اكبر. بكرة بقى مترتب لك قعدة في اليخت الخصوصي بتاعك على نهر الكوثر. قاعدة كلاسيك جميلة كده انت ومراتك مع بعض بقى ما حدش معكم. اليوم اللي بعده
اه هنروح نزور صاحبنا اللي من ساعة ما خد مراته وطلع على جنات عدن القصر بتاعه نهج. لسانه قاعد هناك ما هوش عايز يرجع. تعال يا عم اما نجيبه تاني. بعدها بعدها
اه ده فيه عزومة مع سيدنا ابراهيم وسيدنا موسى وغلام الاخدود وجريج العابد ايه يا اخوانا ده! ايه الحياة الاجتماعية الرهيبة دي! الجنة يا جماعة يا جماعة في ضيافة الملك
في ضيافة الملك الجليل ده اللي بياخد تأشيرة حج في ضيافة الملك في في ضيافة الملك في السعودية بيدوا له ايه وبيركبوه عربيات ايه وبيخلوه يسكن في فنادق شكلها ايه ؟ امال اللي يدخل في ضيافة الملك في الجنة؟ او يعيش في ضيافة الملك في الدنيا. مش عايزين يتقال لنا عفوا لقد نفذ رصيدكم. مش عايزين رصيدنا يخلص
مش عايزين يتقال لنا عفوا لقد نسف رصيدكم. حضرت رصيدك جهزت رصيدك جهزت رصيد لنومة القبر جهزت رصيد لوزن الاعمال على الميزان! جهزت رصيد للعرض جهزت رصيد للصراط؟ جهزت رصيد للقنطرة. جهزت رصيد للخمسين الف سنة في غربة القيامة وعرصات القيامة. جهزت رصيد للارتقاء في الجنة. رصيدنا ايه يا جماعة
رصيدنا ايه؟ الرصيد اللي احنا محضرينه انا عايز اكلمكم كلام كتير اوي صدر مليان كلام. عايز اكلمكم عن القبر. عايز اكلمكم عن النعيم اللي في القبر والعذاب اللي في القبر. والرصيد اللي بيجيب نعيم القبر. والرصيد اللي بيضيع
الواحد في القبر والعياذ بالله. عايز اكلمكم يا اخوانا عن يوم القيامة بالنسبة للمؤمنين ايه؟ وبالنسبة للي ما رشحنوش رصيد ايه؟ عايز اكلمكم عن الجنة والنار عايز اكلمكم عن النار. لو انت هدومك ولعت هتقلعها. لو جلدك ولع هتعمل ايه؟ اللي بيصبغ صبغة في النار يطلع يقول ما ذقت نعيما قط. يعني ايه صبغة
صبغة لما التوب ده يتصبغ احمر ما فيش فتلة فيه ما شربتش الصبغة. لما يا اخوانا الجسم يتسبغ في النار ما فيش زرة ما بتشربش يطلع الواحد جسمه كله ملتهب بالنار والعياذ بالله. ده بصبغة لهم فيها شهيق وزفير. شهيقه ازاي
لما الواحد بيشوف حاجة مرعبة يقوم يشهق. ايه ده لما بيشوف صنف حساب جديد. صنف حساب جاي عليه يشقى. طب لما يتعزب به اه يصفر. يزفر من شدة الالم على جسمه. يبقى ما بين
عزاب جديد يشهق من الرعب به. وما بين التألم والزفر من هزا العزاب. وبعد كده يجي عزاب كتير يشهد. يا ترى يا ترى كم مرة في كل يوم بيشهقوا. يا ترى كم مرة في اليوم بيسفروا ؟ يا ترى كم مرة في اليوم بتبدل جلودهم جلود جميلة ليذوقوا العذاب. يا ترى كم مرة في اليوم بيتسحبوا على وجوههم؟ يا ترى كم
مرة في اليوم بيصبوا على رؤوسهم الحميم. يا ترى كم مرة في اليوم بيتضربوا بمقامع الحديد؟ يا ترى كم مرة في اليوم بياكلوا الاكلة العامة بتاعة اهل الجنة غاية الحرارة مع غاية المرارة الزرقوم. يا ترى يا اخوانا اللي عايشين في عيشة لهم من فوقهم ذلل من النار؟ ومن تحتهم ظلل. يعني ايه؟ يعني لو واحد ولعت عليه
غابة يجري قدام عشرة كيلو متر نار. يجري ورا عشرة كيلو متر نار بيجري في نار. ده اللي بيجري في جهنم دي جهنم ساعتها كم كيلو. مهما جري قدام يجري ورا نار يجري فوق نار. يجري تحت نار هيجري فين وهيروح فين؟ وهيناله ايه؟ وهيهرب من العزاب ده ازاي؟ ما فيش يا جماعة منجا برحمة
الله الا الرصيد رصيدنا يا اخوانا. رصيدنا اللي اخطر كلمة ممكن تتقال يوميها عفوا لقد نفذ رصيدكم. اوع الكلمة دي تتقال لك. اوعى اوعى تيجي يوم القيامة معك شوية حسنات في ايدك كده. ما يكفوش سنتين من خمسين الف سنة
عشر سنين ولا مية سنة. ولا الف سنة دول خمسين الف سنة. عايزين رصيد قد ايه عايزين رصيد قد ايه يا اختي؟ انا عايز افكرك تاني. الراجل اللي قاعد في الاسانسير في الدور الخمستاشر في وش الحيطة
والامل الوحيد بتاعه في النجاة في اللحظة دي انتهى ومعدش معاه رصيد يندم قد ايه يتحسر قد ايه على كل محل محمول مر عليه ما شحنش فيه يتحسر قد ايه على كل مكالمة ما لهاش لازمة عملها
يتحسر قد ايه؟ يتحسر قد ايه على ايه ولا على ايه ولا على ايه؟ نار الحسرة في القلوب يوميها. اشد من نار جهنم على الاجساد مش عايزين نيجي يوم يتقال لنا عفوا لقد نفذ رصيدكم. هتعملي ايه؟ هتعمل ايه؟ قررتوا ايه
قررتوا ايه يا جماعة؟ قررتوا ايه؟ ايه القرار اللي هناخده النهاردة؟ قررتوا ان حياتنا تبقى مفرغة للرصيد؟ انت تعرفي انت ممكن تشحني في قد ايه؟ انت ممكن الليلة اشحن ملايين الحسنات في قيام الليلة. انت ممكن بركعتين توبة تشحن حسنات يضيعوا كل سيئات العمر اللي فات
انت ممكن بسبحان الله ميت مرة تشحن الف حسنة انت ممكن بسبحان الله وبحمده ميت مرة تشحني حسنات تضيع ذنوبك ولو كانت مسل زبد البحر احنا ممكن يا اخوانا ابواب الشحن كتير هنشحن في ايه
هنشحن في ايه ؟ هنشحن في تكبيرة الاحرام؟ هنشحن في الاتناشر ركعة سنة الرواتب كل يوم هنشحن في ايه ولا في ايه ولا في ايه يا اخوانا مش عايزين الكلمة دي يتقال لنا يوم القيامة عايزين
يتقال لنا بشراكم اليوم في كل مرحلة نعدي فيها درس الليلة ما لوش توصيات. ما لوش. اصل مش معقولة واحد بيولع حريقة عشان يعمل فنجان قهوة عليها. مش معقول! درس الليلة التوصية بتاعته انقلاب
انقلاب في حياتنا الليلة التوصية بتاعته ان حياتنا كلها تبقى مفرغة في كل ساعة منها. لشحن الرصيد اللي يوصلنا لربنا سبحانه وتعالى. اللهم تب علينا لنتوب اللهم تب علينا توبة ترضى بها عنا. تب علينا توبة نصوحة. تب علينا توبة ترضيك يا رب
يا رب ليس لنا الا بلاغ لنا اليك الا بك. لا زاد لنا الا رحمتك. يا رب يا رب اغثنا يا رب اجرنا من الفتن ومن شياطين الانس والجان. يا رب اشرح صدورنا للهدى. اهدنا ويسر الهدى لنا. استعملنا في كل ساعة من اعمارنا في طاعتك يا
يا رب يا رب يا رب املأ حياتنا بطاعتك وابتغاء مرضاتك يا رب يا رب ارزقنا قيام الليل وارزقنا طاعتك ليلا ونهارا سرا وجهار وافتح لنا ابواب طاعتك يا ارحم الراحمين
يا رب يا رب يا رب ما لناش غيرك يا رب ما لناش غيرك لو سبتنا هنضيع يا رب يا رب لا امل لنا الا فيك فاغثنا يا ارحم الراحمين
اقول قولي هذا واستغفر الله لي ولكم سبحانك اللهم وبحمدك اشهد ان لا اله الا انت. استغفرك واتوب اليك. وجزاكم الله خيرا